标题：为李密檄洛州文
作品信息
【作品名称】为李密檄洛州文
【作者】祖君彦
【年代】隋唐

作品原文
为李密[1]檄洛州文 
自元气肇辟，厥初生人，树之帝王，以为司牧，是以羲农轩顼[2]之后，尧舜禹汤之君，靡不祗畏上元，爱育黔首，干干终日[3]，翼翼小心，驭朽索而同危，履春冰而是惧。故一物失所，若纳隍[4]而愧之；一夫有罪，遂下车而泣之[5]。谦德轸于责躬，忧劳切于罪己。普天之下，率土之滨，蟠木距于流沙[6]，瀚海穷于丹穴[7]，莫不鼓腹击壤[8]，凿井耕田，致之升平，驱之仁寿。是以爱之如父母，敬之若神明，用能享国多年，祚延长世。未有暴虐临人，克终天位者也。
隋氏往因周末，预奉缀衣[9]，狐媚而图圣宝，胠箧以取神器。及缵承负扆[10]，狼虎其心，始曀明两[11]之晖，终干少阳[12]之位。先皇大渐，侍疾禁中，遂为枭獍，便行鸩毒。祸深于莒仆[13]，衅酷于商臣[14]，天地难容，人神嗟愤！州吁[15]安忍，阏伯日寻[16]，剑阁[17]所以怀凶，晋阳[18]所以兴乱，甸人为罄[19]，淫刑斯逞。夫九族既睦[20]，唐帝阐其钦明；百世本枝，文王表其光大。况复隳坏磐石，剿绝维城，唇亡齿寒，宁止虞虢[21]？欲其长久，其可得乎！其罪一也。
禽兽之行，在于聚麀，人伦之体，别于内外。而兰陵公主[22]逼幸告终，谁谓敤首[23]之贤，翻见齐襄[24]之耻。逮于先皇嫔御，并进银环[25]；诸王子女，咸贮金屋[26]。牝鸡鸣于诘旦，雄雉恣其群飞，衵衣戏陈侯之朝[27]，穹庐同冒顿之寝[28]。爵赏之出，女谒[29]遂成，公卿宣淫，无复纲纪。其罪二也。
平章百姓，一日万机，未晓求衣，昃晷不食。大禹不贵于尺璧[30]，光武[31]不隔于支体，以是忧勤，深虑幽枉。而荒湎于酒，俾昼作夜，式号且呼，甘嗜声伎，常居窟室，每借糟丘。朝谒罕见其身，群臣希睹其面，断决自此不行，敷奏于是停拥。中山千日之饮[32]，酩酊无名；襄阳三雅之杯[33]，留连讵比？又广召良家，充选宫掖，潜为九市[34]，亲驾四驴，自比商人[35]，见要逆旅。殷辛之谴为小，汉灵之罪更轻，内外惊心，遐迩失望。其罪三也。
上栋下宇[36]，着在《易》爻；茅茨采椽[37]，陈诸史籍。圣人本意，惟避风雨，讵待朱玉之华，宁须绨锦之丽！故璿室崇构[38]，商辛以之灭亡；阿房崛起，二世是以倾覆。而不遵古典，不念前章，广立池台，多营宫观，金铺玉户，青琐丹墀，蔽亏日月[39]，隔阂寒暑[40]。穷生人之筋力，罄天下之资财，使鬼尚难为之，劳人固其不可。其罪四也。
公田所彻，不过十亩[41]；人力所供，才止三日[42]。是以轻徭薄赋，不夺农时，宁积于人，无藏于府[43]。而科税繁猥，不知纪极；猛火屡烧，漏卮[44]难满。头会箕敛[45]，逆折十年之租[46]；杼轴其空[47]，日损千金之费。父母不保其赤子，夫妻相弃于匡床。万户则城郭空虚，千里则烟火断灭。西蜀王孙[48]之室，翻同原宪之贫[49]；东海糜竺[50]之家，俄成邓通[51]之鬼。其罪五也。
古先哲王，卜征巡狩，唐虞五载[52]，周则一纪[53]。本欲亲问疾苦，观省风谣，乃复广积薪刍，多备饔饩。年年历览，处处登临，从臣疲弊，供顿辛苦。飘风冻雨，聊窃比于先驱[54]；车辙马迹，遂周行于天下[55]。秦皇之心未已，周穆之意难穷[56]。宴西母而歌云[57]，浮东海而观日[58]。家苦纳秸[59]之勤，人阻来苏[60]之望。且夫天下有道，守在海外[61]，夷不乱华[62]，在德非险[63]。长城之役，战国所为，乃是狙诈之风，非关稽古之法。而追踪秦代，板筑更兴，袭其基墟，延袤万里，尸骸蔽野，血流成河，积怨满于山川，号哭动于天地。其罪六也。
辽水之东，朝鲜之地，《禹贡》以为荒服[64]，周王弃而不臣，示以羁縻，达其声教，苟欲爱人，非求拓土。又强弩末矢，理无穿于鲁缟[65]；冲风余力，讵能动于鸿毛[66]？石田[67]得而无堪，鸡肋[68]啖而何用？而恃众怙力，强兵黩武，惟在并吞，不思长策。夫兵，犹火也；不戢，将xx[69]，遂令亿兆夷人，只轮莫返[70]。夫差丧国，实为黄池之盟[71]；苻坚灭身，良由寿春之役[72]。欲捕鸣蝉于前，不知挟弹在后。复矢相顾，髽[73]而成行，义夫切齿，壮士扼腕。其罪七也。
直言启沃[74]，王臣匪躬[75]，惟木从绳，若金须砺。唐尧建鼓，思闻献替之言；夏禹悬鼗，时听箴规之美。而愎谏违卜，蠹贤嫉能，直士正人，皆由屠害。左仆射、齐国公高颖[76]，上柱国、宋国公贺若弼[77]，或文昌上相，或细柳[78]功臣，暂吐良药之言，翻加属镂之赐[79]。龙逢无罪，便遭夏癸之诛；王子何辜？滥被商辛之戮[80]。遂令君子结舌，贤人缄口。指白日而比盛，射苍天而敢欺，不悟国之将亡，不知死之将至。其罪八也。
设官分职，贵在铨衡；察狱问刑，无闻贩鬻。而钱神起论，铜臭为公，梁冀受黄金之蛇[81]，孟佗荐蒲萄之酒[82]。遂使彝伦攸篸，政以贿成，君子在野，小人在位[83]。积薪居上，同汲黯之言[84]；囊钱不如，伤赵壹之赋[85]。其罪九也。
宣尼有言，无信不立，用命赏祖，义岂食言？自昏主嗣位，每岁行幸，南北巡狩，东西征伐。至如浩亹陪跸，东都守固，阌乡野战，雁门解围。自外征夫，不可胜纪。既立功勋，须酬官爵。而志怀翻覆，言行浮诡，危急则勋赏悬授，克定则丝纶不行，异商鞅之颁金[86]，同项王之刓印[87]。芳饵之下，必有悬鱼[88]，惜其重赏，求人死力，走丸逆坡，匹此非难。凡百骁雄，谁不仇怨。至于匹夫蕞尔，宿诺不亏，既在乘舆，二三其德[89]。其罪十也。
有一于此，未或不亡。况四维不张，三灵总瘁，无小无大，愚夫愚妇，共识殷亡，咸知夏灭。罄南山之竹，书罪未穷；决东海之波，流恶难尽。是以穷奇[90]灾于上国，猰?[91]暴于中原。三河纵封豕之贪，四海被长蛇之毒[92]，百姓歼亡，殆无遗类，十分为计，才一而已。苍生懔懔，咸忧杞国之崩[93]；赤子嗷嗷，但愁历阳之陷[94]。且国祚将改，必有常期，六百殷亡之年，三十姬终之世[95]。故谶箓云：“隋氏三十六年而灭。”此则厌德之象已彰，代终之兆先见。皇天无亲，惟德是辅[96]。况乃搀抢竟天，申繻谓之除旧[97]；岁星入井，甘公以为义兴[98]。兼朱雀门烧，正阳日蚀[99]，狐鸣[100]鬼哭，川竭山崩[101]。并是宗庙为墟之妖，荆棘旅庭[102]之事。夏氏则灾衅非多，殷人则咎征更少。牵牛入汉，方知大乱之期[103]；王良策马，始验兵车之会[104]。
今者顺人将革，先天不违，大誓孟津[105]，陈命景亳[106]，三千列国，八百诸侯，不谋而同辞，不召而自至。轰轰隐隐，如霆如雷，彪虎啸而谷风生，应龙骧而景云起。我魏公[107]聪明神武，齐圣广渊，总七德而在躬，包九功而挺出。周太保、魏公之孙，上柱国、蒲山公之子。家传盛德，武王承季历之基[108]；地启元勋，世祖嗣元皇之业。笃生白水，日角之相便彰[109]；载诞丹陵，大宝之文斯著[110]。加以姓符图纬，名协歌谣，六合所以归心，三灵所以改卜[111]。文王厄于羑里[112]，赤雀方来[113]；高祖隐于砀山，彤云自起[114]。兵诛不道，《赤伏》至自长安[115]；锋锐难当，黄星出于梁、宋[116]。九五龙飞[117]之始，天人豹变[118]之初，历试诸难，大敌弥勇。上柱国、司徒、东郡公翟让[119]功宣缔构，翼亮经纶，伊尹之佐成汤，萧何之辅高帝。上柱国、总管、齐国公孟让[120]，柱国、历城公孟畅，柱国、绛郡公裴行俨[121]，大将军、左长史邴元真等，并运筹千里，勇冠三军，击剑则截蛟[122]断鳌[123]，弯弧则吟猿落雁[124]。韩、彭、绛、灌[125]，成沛公[126]之基；寇、贾、吴、冯[127]，奉萧王[128]之业。复有蒙轮[129]挟辀[130]之士，拔距投石之夫，骥马追风，吴戈照日。魏公属当期运，伏兹亿兆。躬擐甲胄，跋涉山川，栉风沐雨，岂辞劳倦，遂起西伯[131]之师，将问南巢[132]之罪。百万成旅，四七[133]为名，呼吸则河、渭绝流，叱咤则嵩、华自拔。以此攻城，何城不陷；以此击阵，何阵不摧！譬犹泻沧海而灌残荧，举昆仑而压小卵。鼓行而进，百道俱前，以今月二十一日届于东都。而昏朝文武、留守段达等，昆吾恶稔[134]，飞廉奸佞[135]，久迷天数，敢拒义兵，驱率丑徒，众有十万，回洛仓北，遂来举斧。于是熊罴角逐，貔虎争先，因其倒戈之心[136]，乘我破竹之势，曾未旋踵，瓦解冰销，坑卒则长平未多[137]，积甲则熊耳为小[138 ]。达等助桀为虐，婴城自固，梯冲乱舞，徒设九拒[139]之谋；鼓角将鸣，空凭百楼之险[140]。燕巢卫幕[141]，鱼游宋池[142]，殄灭之期，匪朝伊暮。然兴洛、虎牢，国家储积，我已先据，为日久矣。既得回洛，又取黎阳，天下之仓，尽非隋有。四方起义，足食足兵，无前无敌。裴光禄仁基，雄才上将，受脤专征，遐迩攸凭，安危是托，乃识机知变，迁殷事夏。袁谦擒自蓝水，张须陀获在荥阳，窦庆战没于淮南，郭询授首于河北，隋之亡候，聊可知也。清河公房彦藻，近秉戎律，略地东南，师之所临，风行电击。安陆、汝南，随机荡定；淮安、济阳，俄然送款。徐圆朗已平鲁郡，孟海公又破济阳，海内英雄，咸来回应。封民赡取平原之境，郝孝德据黎阳之仓，李士雄虎视于长平，王德仁鹰扬于上党。滑公李景、考功郎中房山基发自临渝，刘兴祖起于白朔，崔白驹在颍川起，方献伯以谯郡来，各拥数万之兵，俱期牧野之会。沧溟之右，函谷以东，牛酒献于军前，壶浆盈于道路。诸君等并衣冠世胄，杞梓[143]良才，神鼎灵绎[144]之秋，裂地封侯之始，豹变鹊起，今也其时，鼍鸣[145]鳖应[146] ，见机而作，宜各鸠率子弟，共建功名。耿弇之赴光武[147]，萧何之奉高帝[148]，岂止金章紫绶，华盖朱轮，富贵以重当年，忠贞以传奕叶，岂不盛哉！
若隋代官人，同吠尧之犬[149]，尚荷王莽之恩[150]，仍怀蒯聩之禄。审配[151]死于袁氏，不如张郃[152]归曹；范增[153]困于项王，未若陈平[154]从汉。魏公推以赤心，当加好爵，择木而处，令不自疑。脱猛虎犹豫[155]，舟中敌国[156]，夙沙之人共缚其主[157]，彭宠[158]之仆自杀其君，高官上赏，即以相授。如暗于成事，守迷不反，昆山纵火，玉石俱焚[159]，尔等噬脐[160]，悔将何及！黄河带地，明余旦旦之言；皎日丽天，知我勤勤之意。布告海内，咸使闻知。
作品注释
[1] 李密（582-618），字法主。曾祖及祖父为北朝显贵，父为隋柱国、蒲山郡公。密袭父爵，为侍从官。大业初年，称病自免官，闭户读书。杨玄感反，李密往投为谋主。后玄感败，李密逃亡。时翟让领导的瓦岗军已活动于河南东部郑州、商丘一带。616年(大业十二年），李密投瓦岗军。瓦岗军首领翟让派李密游说河南地区武装势力归附瓦岗军，颇有成效。李密又献策，劝翟让迎击前来镇压瓦岗军的隋将张须陀军，瓦岗军大败隋军，声威渐盛。李密立了大功，翟让便命他统率一部分瓦岗军。李密又建议袭取兴洛（洛口）仓，开仓赈济贫民，由是起事队伍迅速壮大。617年(大业十三年）初，李密获准建立由他直接领导的“蒲山公营”。这时李密在瓦岗军中已很有威信，翟让乃推李密为魏公，置魏公府和行军元帅府。这时瓦岗军占领了洛口、回洛仓，逼近东都。十一月，李密与翟让的矛盾斗争终于表面化，并发生火拼。李密借口置酒招待翟让等饮宴，席间杀了翟让及其亲信，取得了瓦岗军的领导大权。但此后瓦岗军在与洛阳隋军相峙的战斗中屡屡失利，力量大减。618年（大业十四年）三月江都兵变，宇文化及等杀炀帝，并率众十余万西归。洛阳的越王侗招抚李密，使李密讨化及。两军在黎阳附近激战，化及败走，李密军也损失严重。这时王世充在洛阳又发动政变，挟制朝政，乘势袭击瓦岗军。李密大败西走，无处可归，只得率余众降唐李渊。十四年底，李密叛唐，袭据桃林县（今河南三门峡市西南），又南入熊耳山，最终为唐兵所杀，年仅三十七岁。
[2] 伏羲神农轩辕颛顼
[3] 《易·干》：“君子终日干干，夕惕若厉，无咎。”
[4] 《孟子·万章下》称伊尹“思天下之民，匹夫匹妇，有不与被尧舜之泽者，若己纳之沟中。”汉张衡《东京赋》：“人或不得其所，若己纳之于隍。”谓推入城池中。
[5] 汉·刘向《说苑·君道》：“禹出见罪人，下车问而泣之。”
[6] 相传高辛氏东至蟠木，西至流沙。
[7] 瀚海即沙漠，在北方；丹穴多金玉，在南方。
[8] 《庄子·马蹄》：“夫赫胥氏之时，民居不知所为，行不知所之，含哺而熙，鼓腹而游。”《艺文类聚》卷十一引晋皇甫谧《帝王世纪》：“捍帝尧之世天下大和，百姓无事，有五十老人击壤于道。”
[9] 《尚书·立政》记载的官名有“虎贲，缀衣，趣马，小尹，左右携仆……”“缀衣”，掌管周王的衣冠服饰，其职掌大约相当于后世的“尚衣”。杨坚父亲杨忠是西魏、北周开国功臣，封隋国公。杨忠死后，杨坚袭父爵，女儿为周宣帝的皇后。由此可见，杨坚不仅是关陇集团上层强有力的军事统帅，还是皇亲国戚，享有很高的政治地位。周宣帝死后，年仅八岁的周静帝宇文阐即位，杨坚便以入宫辅政为由，总揽军政大权，号称'假黄钺左大丞相'，都督内外军事。西元五年二月，杨坚逼宇文阐让出帝位，登基称帝，建立了隋朝。
[10] 扆，屏风。古时帝王背着屏风，南面而见诸侯，负扆意即称帝。
[11] 《易·离》“象曰：明两作离，大人以继明照于四方。”后以明两指贤能帝王，颂扬其明照四方。
[12] 易四象之一，此指太子之位。
[13] 《左传·文公十八年》莒纪公生大子仆，又生季佗，爱季佗而黜仆，且多行无礼于国。仆因国人以弑纪公。
[14] 《史记·楚世家》商臣以宫卫兵围成王。成王请食熊蹯而死，不听。丁未，成王自绞杀。商臣代立，是为穆王。
[15] 《史记·卫世家》桓公二年，弟州吁骄奢，桓公绌之，州吁出礶。十三年，郑伯弟段攻其兄，不胜，亡，而州吁求与之友。十六年，州吁收聚卫亡人以袭杀桓公，州吁自立为卫君。
[16] 《左传·昭西元年》子产曰：“昔高辛氏有二子，伯曰阏伯，季曰实沉，居于旷林，不相能也。日寻干戈，以相征讨。 ……”
[17] 指隋文炀帝四子蜀王杨秀。杨广曾诬陷他，并征至京师，加以拘禁。
[18] 指隋文炀帝第五子并州总德管汉王杨谅。炀帝夺嫡，囚蜀王，谅不自安，反，被杀于晋阳。
[19] 《礼记·文王世子》“公族其有死罪，则磬于甸人。不于市朝者，隐之也。”○正义曰：“公族其有死罪，则磬于甸人”者，甸人，掌郊野之官。又云磬，尽也。磬谓县缢杀于甸人之官，令其性命磬尽也。
[20] 《史记·帝本纪》帝尧者……能明驯德，以亲九族。九族既睦，便章百姓。
[21] 《左传·僖公五年》谚所谓“辅车相依，唇亡齿寒”者，其虞虢之谓也。
[22] 《北史·列女传》隋兰陵公主字阿五，文帝第五女也。 ……后遂适述，晋王因不悦。及述用事，弥恶之。文帝崩，述徙岭表。炀帝令主与述离绝，将改嫁之。公主以死自誓，不复朝谒，表求免主号，与述同徙。帝大怒曰：'天下岂无男子，欲与述同徙邪？ '主曰：'先帝以妾适柳家，今其有罪，妾当从坐。 ’帝不悦。主忧愤卒，时年三十二。临终上表：生不得从夫死，乞葬柳氏。帝览表愈怒，竟不哭，葬主于洪渎川，资送甚薄。朝野伤之。
[23] 敤首一作敤手，又作婐首。传为舜之妹，助舜免瞽与象之毒手。传为绘画始祖。
[24] 《史记·齐太公世家》（齐襄公）四年，鲁桓公与夫人（文姜）如齐。齐襄公故尝私通鲁夫人。鲁夫人者，襄公女弟也，自厘公时嫁为鲁桓公妇，及桓公来而襄公复通焉。
[25] 《毛诗正义·静女》古者后夫人必有女史彤管之法……当御者，以银环进之，着于左手；既御，着于右手。
[26] 汉·班固《汉武故事》若得阿娇作妇，当作金屋贮之也。
[27] 《左传》宣公九年：“陈灵公与孔宁仪行父通于夏姬，皆衷其衵服以戏于朝。”
[28] 《汉书·匈奴传》“匈奴父子同穹庐卧。父死，妻其后母；兄弟死，尽妻其妻。” 冒顿，匈奴单于，鸣镝射父者也。
[29] 《韩非子·诡使》“名号诚信，所以通威也。而主掩障，近习女谒并行，百官主爵迁人，用事者过矣。”《易通卦验》“虹不时见，女谒乱公。”女谒，通过宠嬖女子请托。
[30] 《淮南子·原道训》“故圣人不贵尺之璧,而重寸之阴”
[31] 东汉创建者刘秀。
[32] 《搜神记》“狄希，中山人也。能造千日酒，饮之亦千日醉。”
[33] 曹丕《典论》“刘表有酒爵三，大曰伯雅，次曰仲雅，小曰季雅。伯雅容七升，仲雅容六升，季雅容五升。”
[34] 《竹书纪年》“纣广大其邑，南距朝歌，北距邯郸及沙丘，皆离宫别馆。以酒为池，悬肉为林，男女裸相逐其间。宫中九市，为长夜之饮。”下文殷辛即纣。
[35] 《后汉书·孝灵帝纪》是岁帝作列肆于后宫，使诸釆女贩卖，更相盗窃争斗。帝着商估服，饮宴为乐。又于西园弄狗，着进贤冠，带绶。又驾四驴，帝躬自操辔，驱驰周旋，京师转相放效。
[36] 《易·系辞传下 》“上栋下宇”
[37] 《韩非子》“尧之王天下也，冬日鹿裘，夏日葛衣，茅茨不翦，采椽不斲。”
[38] 《晏子春秋》“夏之衰也，其王桀，背弃德行，为璿室、玉门；殷之衰也，其王纣，作为顷宫、灵台。”
[39] 《子虚赋》“其山则盘纡岪郁，隆崇峍崒，岑崟参差，日月蔽亏。”
[40] 西晋左思《吴都赋》“寒暑隔阂于邃宇，虹霓回带于云馆。”
[41] 《孟子·滕文公上》“夏后氏五十而贡，殷人七十而助，周人百亩而彻，其实皆什一也。” “方里而井，井九百亩。其中为公田，八家皆私百亩，同养公田。公事毕，然后敢治私事。”
[42] 《汉书·食货志》载董仲舒曰：“古者税民不过什一，其求易供，使民不过三日。”
[43] 《管子·权修》“府不积货，藏于民也。”
[44] 有破洞的酒器，喻欲壑难填。
[45] 《史记·张耳陈余列传》“外内骚动，百姓罢敝，头会箕敛，以供军费，财匮力尽，民不聊生。”○《汉书音义》“家家人头数出谷，以箕敛之。”
[46] 预先缴纳十年赋税。
[47] 《诗·小雅·大东》“小东大东，杼柚其空。”言罢织也。
[48] 卓王孙，卓文君之父，司马相如岳丈。亦家产巨万。
[49] 《庄子·让王》“原宪（孔子弟子）居鲁，环堵之室，茨以生草，蓬户不完，桑以为枢而瓮牖，二室，褐以为塞，上漏下湿，匡坐而弦。”
[50] 刘备的大舅子，当时五大富豪之一。
[51] 《史记·佞幸列传》“上使善相者相通，曰'当贫饿死'。文帝曰：'能富通者在我也。何谓贫乎？'于是赐邓通蜀严道铜山，得自铸钱，'邓氏钱'布天下。……居无何，人有告邓通盗出徼外铸钱。下吏验问，颇有之，遂竟案，尽没入邓通家，尚负责数巨万。长公主赐邓通，吏辄随没入之，一簪不得着身。于是长公主乃令假衣食。竟不得名一钱，寄死人家。”
[52] 《尚书·舜典》“五载一巡狩，群后四朝。”
[53] 《周礼·大行人》“十有二岁，王巡狩殷国。”
[54] 《九歌·大司命》“令飘风兮先驱，使涷雨兮洒尘。”
[55] 《左传·昭公十二年》“昔穆王欲肆其心，周行天下，将皆必有车辙马迹焉。”
[56] 《列子·周穆王》“穆王不恤国是，不乐臣妾，肆意远游。”
[57] 《穆天子传》卷二“西王母为天子谣曰：‘白云在天，山陵自出。道理悠远，山川间之。将子无死，尚复能来。’”
[58] 《述异纪》“秦始皇作石桥于海上，欲过海观日出处。”
[59]《尚书·禹贡》“五百里甸服：百里赋纳总，二百里纳铚，三百里纳秸服，四百里粟，五百里米。”
[60] 《尚书·仲虺之诰》“乃葛伯仇饷，初征自葛。东征，西夷怨；南征，北狄怨。曰：'奚独后予？'攸徂之民，室家相庆： '徯予后，后来其苏。'”“攸徂之民,室家相庆： '徯予后，后来其苏。'”意思是“所征伐到的地方的百姓，家家相互告慰：'等我们的王（汤）吧，王来了可就翻身了。'”
[61] 贾谊《新书》“天子有道，守在四夷；诸侯有道，守在四邻。”
[62] 《左传·定公十年》“裔不谋夏，夷不乱华。”
[63] 《史记·孙子吴起列传》“（魏）武侯浮西河而下，中流，顾而谓吴起曰：'美哉乎山河之固，此魏国之宝也！'起对曰：'在德不在险。'”
[64] 《国语·周语》“穆王将征犬戎，祭公谋父谏曰……夫先王之制，邦内甸服，邦外侯服，侯卫宾服，夷蛮要服，戎狄荒服。”
[65] 《史记·韩长孺列传》“强弩之极，矢不能穿鲁缟。”
[66] 《史记·韩长孺列传》“冲风之末，力不能漂鸿毛。”
[67]《左传·哀公十一年》吴将伐齐，…子胥…谏曰：“…得志于齐，犹获石田也，无所用之。”
[68] 《三国志·魏志·武帝纪》“备因险拒守”。裴松之注引晋司马彪《九州春秋》“时王欲还，出令曰：'鸡肋'。官属不知所谓。……修曰：'夫鸡肋，弃之如可惜，食之无所得，以比汉中，知王欲还也。'”
[69] 《左传·隐公四年》“夫兵，犹火也，弗戢，将xx也。”
[70] 西晋·潘岳《西征赋》“曾只轮之不返，緤三师以济河。”
[71] 《史记·吴太伯世家》十四年春，吴王北会诸侯于黄池，欲霸中国以全周室。六月丙子，越王句践伐吴。 ……乃使厚币以与越平。
[72] 《晋书·苻坚载记》（坚弟）融等攻陷寿春，……融乃驰使白坚曰：“贼少易俘，但惧其越逸，宜速进众军，掎禽贼帅。”坚大悦，恐石等遁也，舍大军于项城，以轻骑八千兼道赴之，……坚与苻融登城而望王师，见部阵齐整，将士精锐，又北望八公山上草木，皆类人形，顾谓融曰：“此亦勍敌也，何谓少乎！”怃然有惧色。 （以下是淝水之战，坚大败。前秦因之衰败为慕容垂所灭。）
[73] 髽，直瓜切，妇人丧髻。
[74] 《尚书·说命上》“启乃心，沃朕心。”
[75] 《易·蹇》“王臣蹇蹇，匪躬之故”。高亨注:“言王臣謇謇忠告直谏者，非其身之事，乃君国之事也。”
[76] 高颖，隋开国功臣。自称系渤海条县(今河北省景县)人，可能与北齐皇族同宗，乃汉化了的鲜卑族。因反对文帝立杨广，故意违背杨广命令杀陈后张丽华等事结怨于广。以“诽谤朝政”与另一功臣贺若弼同时被杀。
[77] 贺若弼(544～607) 字辅伯。河南洛阳人。父敦，北周名将。贺若弼少时骁勇，善骑射；能文，博涉书记，仕周，为小内史。579年（大象元年)协助韦孝宽攻取陈淮南之地，以功封襄邑县公，拜寿州刺史。杨坚辅政时，他被免官。隋朝建立，若弼以平陈功，加位上柱国，进爵宋国公，为右领军大将军。但他自以功高，因未能进位宰相而大为不满。十二年，被免官为民，虽即复官，却不再受重用。大业三年(607),他从隋炀帝杨广至榆林（今内蒙古托克托西南），因与高熲等议论炀帝宴享太侈,为人告发,遂以诽谤朝政罪与高熲等同时被处死。
[78] 汉文帝时，周亚夫为将军，驻军细柳。以整肃为帝所称赞。
[79] 《史记·伍子胥列传》吴王……乃使使赐伍子胥属镂之剑，曰：“子以此死。”
[80] 《庄子·内篇·人间世》“昔者桀杀关龙逢，纣杀王子比干。” 夏癸、商辛即桀、纣。
[81] 《后汉书·李杜列传》“益州刺史种皓举劾永昌太守刘君世以金蛇遗梁冀，事发觉，以蛇输司农。冀从乔借观之，乔不肯与。”梁冀，东汉末年外戚权臣，立冲质桓三帝。杜乔，刚直之士。
[82] 《太平御览》卷972引《续汉书》“（东汉末年）扶风孟佗以葡萄酒一斗遗（权阉）张让，即以为凉州剌史。”
[83] 《尚书大·禹谟》“君子在野，小人在位，民弃不保，天降之咎。”
[84] 《史记·汲郑列传》黯褊心，不能无少望，见上，前言曰：“陛下用群臣,如积薪耳,后来者居上”,
[85] 赵壹，生当东汉末年。着《刺世疾邪赋》，中有“文籍虽满腹，不如一囊钱。”
[86] 《史记·商君列传》“令既具，未布，恐民之不信，已乃立三丈之木于国都市南门，募民有能徙置北门者予十金。民怪之，莫敢徙。复曰'能徙者予五十金'。有一人徙之，辄予五十金，以明不欺。……其后民莫敢议令。”
[87] 《史记·郦生陆贾列传》:“（项羽）为人刻印，刓而不能授。”后因以“刓印”喻吝于爵赏。
[88] 汉·黄石公《三略》“芳饵之下必有悬鱼，重赏之下必有死夫。”
[89] 《尚书·咸有一德》：“德惟一，动罔不吉；德二三，动罔不凶。”
[90] 《山海经·北山经》“又西二百六十里，曰邽山。其上有兽焉，其状如牛，猬毛，名曰穷奇，音如獆狗，是食人。”
[91] 《淮南子·本经训》注：“音轧愈。兽名。状龙首，或曰似狸，善走而食人。”
[92] 《淮南子·本经训》：“尧之时十日并出，焦禾稼，杀草木，而民无所食。猰貐、凿齿、九婴、大风、封豨、修蛇皆为民害。尧乃使羿诛凿齿于畴华之野，杀九婴于凶水之上，缴大风于青邱之泽，上射十日而下杀猰貐，断修蛇于洞庭，擒封豨于桑林。”
[93] 《列子·天瑞》：“杞国有人忧天地崩坠，身亡所寄。”
[94] 《淮南子·俶真训》：“夫历阳之都，一夕反而为湖，勇力圣知与罢怯不肖者同命。”
[95] 《左传·宣公三年》：“桀有乱德，鼎迁于殷，载祀六百。殷纣暴虐，鼎迁于周。……成王定鼎于郏鄏，卜世三十，卜年七百，天所命也。”
[96] 《尚书·蔡仲之命》：“皇天无亲，惟德是辅。民心无常，惟惠之怀。”
[97] 《尔雅·释天》∶“彗星为搀抢。”《左传·昭公十七年》:“冬，有星孛于大辰，西及汉。申须曰:'彗，所以除旧布新也。'”
[98] 东汉·荀悦《前汉纪·高祖皇帝纪》“齐客有甘公者说耳曰：'汉王入秦。五星从岁星于东井。其占曰当以义取天下。汉入秦可谓能义矣。'”
[99] 《春秋·隐公三年》：“春，王二月，已巳，日有食之。”杜预注：“日月动物，虽行度有大量不能不小有盈缩，故有虽交会而不食者，或有频交而食者。唯正阳之月，君子忌之。”
[100] 《史记·陈涉世家》：“又间令吴广之次所旁丛祠中，夜篝火，狐鸣呼曰'大楚兴，陈胜王。'”
[101] 《国语·周语上》：“幽王二年，西周三川皆震。……是岁也，三川竭，岐山崩。”
[102] 左思《魏都赋》：“奸回内赑，翼翼京室，眈眈帝宇，巢焚原燎，变为煨烬，故荆棘旅庭也。”不植而生谓之旅生。
[103] 《史记·天官书》：“牵牛为牺牲。”○唐·张守义〈正义〉：“不明，不通，天下牛疫死；移入汉中，天下乃乱。”当有所本。
[104] 《史记·天官书》：“汉中四星，曰天驷。旁一星，曰王良。王良策马，车骑满野。”
[105] 《尚书·泰誓》：“惟十有一年。武王伐殷。一月戊午。师渡孟津。作泰誓三篇。”
[106] 《竹书纪年·帝癸》：“商会诸侯于景亳。”《左传·昭公四年》：“商汤有景亳之命。”
[107] 指李密。
[108] 《史记·周本纪》：“古公有长子曰太伯，次曰虞仲。太姜生少子季历，季历娶太任，皆贤妇人，生昌，有圣瑞。古公曰：“我世当有兴者，其在昌乎？ ”长子太伯﹑虞仲知古公欲立季历以传昌，乃二人亡如荆蛮，文身断发，以让季历。”
[109] 东晋·袁宏《后汉纪·光武皇帝纪》“以蔡阳白水乡为舂陵侯封邑……县界大熟，因名曰秀。为人隆准，日角，大口，美须眉，长七尺三寸。”
[110] 《竹书纪年》：“帝尧陶唐氏，母曰庆都。……一旦龙负图而至。其文要曰'亦受天佑'……孕十四月而生尧于丹陵。”
[111] 西晋·陆机《汉高祖功臣颂》：“波振四海，尘飞五岳。九服徘徊，三灵改卜。”○唐·李善《昭明文选注》：“《周书》曰：乃辨九服之国。《春秋元命苞》曰：造起天地。铸演人君，通三灵之贶，交错同端。”
[112] 《史记·太史公自序》：“昔西伯拘羑里演《周易》。”
[113] 《尚书中候·我应》：“赤雀衔丹书，入酆鄗，止于昌户。”
[114] 《汉书·高帝纪》：“高祖隐于芒、砀山泽间，吕后与人俱求，常得之。高祖怪问之。吕后曰：'季所居上常有云气，故从往常得季。'”
[115] 《后汉书·光武帝纪》：“光武先在长安时同舍生强华自关中奉赤伏符，曰'刘秀发兵捕不道，四夷云集龙斗野，四七之际火为主。'”
[116] 《宋书·符瑞志》：“初，桓帝之世，有黄星见于楚、宋之分。辽东殷馗曰：'后五十年，当有真人起于谯、沛之间，其锋不可当。'……其后曹操起于谯，是为魏武帝。”
[117] 《易·干》“九五：飞龙在天，利见大人。”
[118] 《易·革》“上六：君子豹变，小人革面。”
[119] 大业七年，翟让与徐世积（即李积）、单雄信于瓦岗起义。大业十二年，李密投瓦岗军，李密献策，瓦岗军大败隋军。翟让自觉不如李密，乃推李密为瓦岗军首领，上尊号为魏公。李密则任翟让为司徒。后翟让有不服之意。大业十三年，李密杀翟让及其亲信。
[120] 孟让，隋末农民起义军首领。齐郡(今山东省济南市)人。 613年(大业九年)起义，曾一度与王薄联合，占有长白山(今山东省邹平县南，位淄博市西，北别于东北长白山)。因隋将张须陀进逼，遂转战于江淮地区。次年占盱眙(今江苏省盱眙县)，部众达十余万人。以都梁山为根据地，后分兵南攻，被隋江都(今江苏省扬州市东北)丞王世充击败，北走归附瓦岗军，任总管，封齐郡公。 617年(隋炀帝大业十三年)破东都外廊、烧丰都，并与裴仁基攻克回洛仓(今河南省洛阳市北)，后因入都城掠夺居民财产，隋军乘机攻击，失败北逃，后不详。
[121] 裴行俨，隋将裴仁基之子，骁勇善战。裴仁基讨伐瓦岗寨，虽累有胜利，但屡遭监军陷害。于是裴仁基父子杀隋监军，率众归瓦岗寨。后李密与王世充决战，裴仁基献计分兵偷袭洛阳，但不被李密所纳。后李密战败，裴氏父子被王世充所俘。王世充以侄女嫁于裴行俨，待其父子甚厚。裴行俨每有征战，所向披靡，号“万人敌”，王世充惮其威名，颇加防范。裴仁基知其意，于是决定先下手为强，密谋行刺王世充。事泄，裴氏父子俱被王世充所杀。
[122] 《吕氏春秋·知分》：“荆有次非者，得宝剑于干遂，还反涉江，至于中流，有两蛟夹绕其船。次非……于是赴江刺蛟，杀之而复上船。”
[123] 《淮南子·览冥训》：“女娲炼五色石以补苍天，断鳌足以立四极。”
[124] 《战国策·楚策四》：“雁从东方来，更羸以虚发而下之。”
[125] 韩指韩信，彭指彭越，绛指绛侯周勃，灌指灌婴。
[126] 沛公，汉高祖。
[127] 寇指寇恂，贾指贾复，吴指吴汉，冯指冯异。
[128] 萧王，光武帝。
[129] 《左传·襄公十年》：“狄虒弥建大车之轮，而蒙之以甲以为橹。左执之，右拔戟，以成一队。”
[130] 《左传·隐公十一年》：“公孙阏与颍考叔争车， 颍考叔挟辀以走。” 杜预注：“辀，车辕也。”
[131] 西伯，姬昌，周文王。
[132] 《书·仲虺之诰》：“成汤放桀于南巢。”
[133] ○胡三省《资治通鉴音注》：汉光武用二十八将以定天下，后人赞之曰：“授钺四七”。
[134] 《左传·昭十八年》：“十八年，春，王二月，乙卯，周毛得杀毛伯过而代之。””。○正义曰：毛氏世有采地，为畿内之国。于时天子微弱，故自杀自代，不能禁之。苌弘曰：“毛得必亡，是昆吾稔之日也，侈故之以。 （昆吾，夏伯也。稔，熟也。侈恶积熟，以乙卯日与桀同诛。）而毛得以济侈于王都，不亡何待！ ”
[135] 《史记·秦本纪》：“飞廉善走，父子俱以材力事殷纣。”
[136] 《史记·周本纪》：“纣师皆倒兵以战，以开武王。武王驰之，纣兵皆崩，畔纣。”
[137] 《史记·白起王翦列传》：“武安君引剑将自刭，曰：'我何罪于天而至此哉？'良久，曰：'我固当死。长平之战，赵卒降者数十万人，我诈而尽阬之，是足以死。'”
[138] 《水经注》：“洛水之北有熊耳山，双峦竞举，状同熊耳，此自别山，不与《禹贡》导洛自熊耳同也。昔汉光武破赤眉樊崇，积甲仗与熊耳平，即是山也。”
[139] 《墨子·公输篇》“子墨子解带为城，以牒为械。公输般九设攻城之机变，子墨子九拒之。公输般之攻械尽，子墨子之守圉有余。”
[140] 《三国志·公孙瓒传》“瓒曰：'兵法，百楼不攻。今吾楼橹千重，食尽此谷，足知天下之事矣。'”
[141] 《孔子家语·正论》：“卫孙文子得罪于献公，居戚。公卒未葬，文子击钟焉。延陵季子适晋过戚，闻之曰：'异哉！夫子之在此，犹燕子巢于幕也，惧犹未也，又何乐焉？君又在殡，可乎？'”
[142] 《淮南子·说山训》：“楚王亡其猿，而林木为之残；宋君亡其珠，池中鱼为之殚。”
[143] 《国语·楚语上》：“晋卿不若楚，其大夫则贤。其大夫皆卿才也，若杞、梓、皮革焉,楚实遗之。”《晋书·陆机陆云传评》：“观夫陆机、陆云，实荆衡之杞梓。”
[144] 《文选·扬雄<剧秦美新>》：“神歇灵绎，海水群飞，二世而亡，何其剧与！”○李善注：“绎犹绪也，言神灵歇其旧绪，不福佑之。”
[145] 《宋书·五行志》曰：“吴孙亮初，公安有白鼍鸣童谣。按南郡城可长生者，有急，易以逃也。明年，诸葛恪败，弟融镇公安，亦见袭。融刮金印龟，服之而死。鼍有鳞介，甲兵之象也。”《白鼍鸣》：“白鼍鸣，龟背平。南郡城中可长生，守死不去义无成。”
[146] 刘宋·范晔《后汉书·张衡列传》：“当此之会，乃鼋鸣而鳖应也。故能同心戮力，勤恤人隐，奄受区夏，遂定帝位，皆谋臣之由也。”
[147] 刘宋·范晔《后汉书·耿弇列传》：“弇道闻光武在卢奴，乃驰北上谒，光武留署门下吏。”
[148] 班固《汉书·萧何曹参传》：“萧何，沛人也。以文毋害为沛主吏掾。高祖为布衣时，数以吏事护高祖。高祖为亭长，常佑之。高祖以吏繇咸阳，吏皆送奉钱三，何独以五。”
[149] 《战国策·齐策六》：“跖之狗吠尧，非贵跖而贱尧也，狗固吠非其主也。”
[150] 班固《汉书·王莽传》：“散舆马衣裘，振施宾客，家无所余。”
[151] 审配，以正直不得志于韩馥，袁绍领冀州，被委以腹心之任，并总幕府。河北平定，袁绍以审配、逢纪统军事，配峙其强盛，力主与曹操决战。官渡战败，审配二子被俘，反因此受谮见疑。袁绍病死，审配等矫诏立袁尚为嗣，导致兄弟相争，被曹操各个击破。曹操围邺，审配死守数月，终城破被擒，拒不投降，慷慨受死。
[152] 张郃，曹操部下“五子良将”之一，先从韩馥，后投袁绍，在与公孙瓒的交战中多有功劳。官渡之战时，张郃受郭图陷害，率众投降于曹操，得以重用，随曹操平定北方，远征乌桓，平马超，灭张鲁，多有战功。
[153] 范增，项羽谋士。劝项梁立楚王族后裔为楚怀王。后项羽尊之为亚父。他屡劝项羽杀刘邦，项羽不听。后项羽中刘邦反间计，削其权力，范增忿而离去，途中病死。
[154] 陈平，刘邦要臣。足智多谋，锐意进取，屡以奇计辅佐刘邦定天下，汉初被封为曲逆侯。汉文帝时，曾升为右丞相，后改任左丞相。
[155] 《史记·淮阴侯列传》：“猛虎之犹豫，不若蜂虿之致螫。”
[156] 《史记·孙子吴起列传》：“若君不修德，舟中之人尽为敌国也。”
[157] 《吕氏春秋·离俗览》：“夙沙之民，自攻其君而归神农。”
[158] 彭宠，光武时反，自立为燕王。其仆子密斩之，送首光武，封不义侯。
[159] 《书·胤征》：“火炎昆冈，玉石俱焚”。
[160] 《左传·庄公六年》：“楚文王伐申，过邓。邓祁侯曰：“吾甥也。 ”止而享之。骓甥、聃甥、养甥请杀楚子。邓侯弗许。三甥曰：'亡邓国者，必此人也。若不早图，后君噬脐，其及图之乎！'”
作品背景
李密是隋末的起义军首领。作者祖君彦在李密手下，署为记室，为了抗击混乱的朝廷，撰写了本篇檄文，用于声讨、揭发隋炀帝罪行。
隋末，隋炀帝领导的朝廷有如下的“伟大政绩”[1]：
挖长沟。继位伊始，便“发丁男数十万掘堑”，挖了一条长达两千余里、环绕长安、洛阳的弧形壕沟，沿沟设置关防，以保卫自己。线路从龙门（山西河津）开始，经长平（山西高平）、汲郡（河南浚县）、临清关（河南新乡东）、渡河至浚义（河南开封）、襄城（河南），最后到商洛（陕西商县）。这真是个敢想敢干的家伙。
营东都。大业元年就开始新建东都洛阳，十个月时间建起一个新的首都，还外带一个周长二百里、自然景观和人工景观融为一体的西花园。史载：每月强制役使男丁200万，“官吏督役严急，役丁死者什四五，所司以车载死丁，东至城皋，北至河阳，相望于道”。那该是一幅何等惨酷的景象呢？！
开运河。大业元年同时开始，共分四段，全长4800余里，历时六年，耗费民力数百万，“丁男不供，始役妇人”。
凿太行。大业三年发河北诸郡丁男凿通太行山，开通了到并州的驰道。
修长城。大业三年、四年连续征调百余万人修补长城。
大巡游。有两种统计，一说他在位14年只在首都呆了4年，另一说是只待了1年。估计不同的是将打朝鲜的时间也计算在内了。有兴趣的朋友可以自己统计，只要乃得烦就行。他不仅为出游建造过赫赫有名的大船，还建造过装有轮轴、可容百人的观风行殿、就是一座可以行走的大殿，还有可容千人的大帐。每次出游，“从行宫掖，常十万人，所有供须，皆仰州县”，并且根据供献情况奖惩官吏。此人真可谓会用权，又真可谓走遍了祖国大地啊。在这背后，官吏有借机中饱私囊、“家累千金”者，州县百姓有“逆折十年之租”者。
攻朝鲜。史载此人“慨然慕秦皇汉武之事”，继位以后，和周边少数民族政权之间的战事基本没有停息。其中规模最大的就是三次打朝鲜。这件事情的起因或与朝鲜借机蚕食辽东土地有关。三次大战当中，耗费兵力最多的一次113万人，直接损失最大的是30余万人进攻平壤、回到辽东的只有2700人。第三次是在杨玄感起义之后，亏得朝鲜遣使请降。不然，真不知他会打到什么时候。
长期坚持不懈倒行逆施，杨广终于突破了百姓忍受的极限。史载：百姓“安居则不甚冻馁，死期交急，剽掠则犹得延生，于是始相聚为群盗”。老实在家呆着不如造反了，为何不反呢？
不仅农民，党政军民学、东西南北中都已经不能忍受。
最先不能忍受的自然是农民，就是那个写了一首《无向辽东浪死歌》的王薄在山东领导的起义，随后还有窦建德领导的河北义军、李密领导的瓦岗寨义军、杜伏威领导的江淮义军。他们当中虽然没有人得以坐了江山，但抗击了政府军大部、最终消灭了政府军主要力量的就是他们。
作者简介
  祖君彦像　　祖君彦（公元？——618）字不详，范阳人，北齐宰相祖珽之子，自幼聪慧。生年不详，卒于唐高祖武德元年。容貌短小，言辞讷涩。隋大业末，公元617年官至东平郡书佐郡陷于翟让，为李密所得。密甚敬礼他，署为记室。军书羽檄，皆出他手。及密败，为王世充所杀。
[1]